Kleuterrympie: Ou Moeder GansOu Moeder Gans seil snel deur die lug. Sy sit veilig en breed op haar gansman se rug. Haar huis in die bos word bewaak deur ‘n uil wat inbrekers weghou deur hoe-hoe te huil. Moeder Gans het ‘n seun hulle noem hom klein Buks. Hy’s meestal maar lui maar soms darem fluks. Na die mark moet hy gaan om geselskap te koop vir arme Gansman wat stokalleen loop. Gansie en Gansman word lief vir mekaar. Hulle swem op die dam soos ‘n huwelikspaar. Een oggend vroeg skrik Buksie hom koud. In Gansie se nes lê ‘n eier van goud. Hy gaan sê vir sy ma en was sy nie bly nie! “Nou my seun, sal ons nooit weer gebrek hoef te ly nie.” Dié kleuterrympie is gepubliseer in die boek My skatkis van stories en rympies Uitgewer: Human & Rousseau Prys: R199-95* *Prys onderhewig aan verandering